stanford-oval/wikipedia huggingface dataset:
רוברט טרוחיו

| --- | --- |

רוברט טרוחיו בהופעה עם מטאליקה (מצד ימין נראה ג'יימס הטפילד
 לידה:  23 באוקטובר 1964 (בן 59) סנטה מוניקה, קליפורניה
 שם לידה:  רוברטו אגוסטין מיגל סנטיאגו סמואל טרוח'יו וראקרוס
 שם במה:  Stymee 
 מוקד פעילות:  ארצות הברית 
 תקופת הפעילות:  מ-1988
 מקום לימודים:  Culver City High School 
 סוגה:  ת'ראש מטאל, הבי מטאל, הארד רוק, פאנק מטאל, גראנג', הארדקור פאנק
 שפה מועדפת:  אנגלית 
 כלי נגינה:  גיטרה חשמלית, גיטרה בס, וקולות
 חברת תקליטים:  מגה-פורס, אלקטרה, האחים וורנר, ורטיגו
 שיתופי פעולה בולטים:  מטאליקה, סואיסיידל טנדנסיס, אינפקשס גרובס, בלאק לייבל סוסייטי, אוזי אוסבורן, ג'רי קאנטרל, גלן טיפטון
 צאצאים:  Tye Trujillo 
 מספר צאצאים:  2 
 הפרופיל באתר של מטאליקה
 פרופיל ב-IMDb
 
רוברטו אגוסטין מיגל סנטיאגו סמואל טרוחיו וראקרוס (בספרדית: Roberto Agustín Miguel Santiago Samuel Trujillo Veracruz
נולד ב-23 באוקטובר 1964 בסנטה מוניקה, קליפורניה, ארצות הברית), הידוע כרוברט טרוחיו, הוא הבסיסט של להקת המטאל האמריקאית מטאליקה.
טרוחיו ניגן בלהקות שונות לפני הצטרפותו למטאליקה ב-2003, ביניהן סואיסיידל טנדנסיז ובלק לייבל סוסייטי, כמו גם עבור זמר המטאל אוזי אוסבורן. הוא ניגן גם עם ג'רי קאנטרל באלבומו השני. במטאליקה הוא החליף את ג'ייסון ניוסטד, שעזב את הלהקה מסיבות אישיות.
טכניקת הנגינה

טרוחיו מעדיף להשתמש באצבעותיו בנגינה על גיטרה בס, בניגוד לקודמו ניוסטד, שהשתמש במפרט, ובדומה לקליף ברטון, שהיה מנגן באמצעות האצבעות.
רוברט גם מתמחה בטכניקת הבס סלאפ כמו שהדגים בעבודתו בסואיסיידל טנדנסיז ובמהלך סיבוב ההופעות עם מטאליקה בשנת 2004.
טרוחיו בהופעה של מטאליקה בלונדון 2008
קריסטין

| --- | --- |

 מבוסס על:  כריסטין 
 בימוי:  ג'ון קרפנטר 
 הופק בידי:  ג'ון קרפנטר 
 תסריט:  Bill Phillips 
 עריכה:  מריון רוטמן 
 שחקנים ראשיים:  קית' גורדון דיוויד ספילברג כריסטין בלפורד ג'ון מאדן (פוטבול) William Ostrander Robert Darnell Barry Tubb קלי פרסטון רוברטס בלוסום ג'ון סטוקוול Malcolm Danare אלכסנדרה פאול הארי דין סטנטון רוברט פרוסקי Jan Burrell 
 מוזיקה:  ג'ון קרפנטר 
 צילום:  Donald M. Morgan 
 מדינה:  ארצות הברית 
 חברת הפקה:  סרטי קולומביה 
 חברה מפיצה:  סרטי קולומביה 
 שיטת הפצה:  וידאו על פי דרישה 
 הקרנת בכורה:  16 במרץ 1984 
 משך הקרנה:  110 דק' 
 שפת הסרט:  אנגלית 
 סוגה:  סרט אימה, סרט דרמה, סרט מבוסס יצירה ספרותית, סרט בלשי, סרט מתח 
 הכנסות באתר מוג'ו:   christine
 דף הסרט ב־IMDb
 
"קריסטין" (באנגלית: Christine) הוא סרט אימה על-טבעי אמריקאי משנת 1983, בבימויו של ג'ון קרפנטר, המבוסס על הרומן המפורסם של סטיבן קינג שפורסם באותה שנה. הסרט עוסק במכונית קטלנית בשם "קריסטין" מסוג פלימות' פיורי משנת 1958, שמפתחת קשר על-טבעי עם בעליה ויוצאת למסע רציחות מתוך קנאה ואובססיה.
הסרט יצא לאקרנים בארצות הברית ב-9 בדצמבר 1983 וקיבל ביקורות חיוביות מהמבקרים והכניסה 21 מיליון דולר בקופות. הסרט הפך מאז לסרט פולחן.
עלילה

הסרט עוקב אחר ארני קנינגהם (קית' גורדון), נער תיכון ביישן ומוחלש שנקלע לקשיים חברתיים. כשארני רוכש מכונית ישנה ובלויה בשם "קריסטין", הוא מתחיל לשפץ אותה באובססיביות. ככל שהמכונית משוחזרת למצבה המפואר, כך גם ארני משתנה. אישיותו הופכת לאפלה ואכזרית, וקריסטין מתחילה לגלות רצון חזק משלה, כשהיא נוקמת בכל מי שמאיים על הקשר שלה עם ארני.
ככל שהקשר בין ארני וקריסטין מתחזק, המכונית מתחילה לרצוח את כל מי שמתנגד להם, ומערכת היחסים המסוכנת הזו מובילה להשלכות טראגיות ומסכנות חיים.
צוות השחקנים

קית' גורדון בתפקיד ארני קנינגהם
ג'ון סטוקוול בתפקיד דניס גילדר, חברו של ארני
אלכסנדרה פול בתפקיד לי קאבוט, בת זוגו של ארני
רוברט פרוסקי בתפקיד וויל דארנל, בעל החנות שבה ארני משחזר את המכונית
ברוס פרנץ' בתפקיד מר סמית'
ביקורות

הסרט קריסטין זכה לביקורות מעורבות מצד המבקרים, אך עם השנים הוא הפך לסרט פולחן, במיוחד בקרב אוהבי סרטי האימה ומעריצי ג'ון קרפנטר. השילוב של עלילת המתח העל-טבעית עם הנוכחות הקודרת והמאיימת של המכונית קריסטין הפכה את הסרט ליצירה ייחודית בז'אנר.
באתר Rotten Tomatoes, הסרט קיבל ציון של 69% על סמך 42 ביקורות, בעוד הציון מהקהל גבוה יותר ועומד על 63%. ב-Metacritic, הסרט זכה לציון של 57 מתוך 100, בהתבסס על 11 ביקורות, מה שמצביע על תגובות מעורבות מצד המבקרים.
הערות שוליים

↑  Suckley, Jamie (31 ביולי 2013). "Christine". Static Mass Emporium. ארכיון מ-31 באוקטובר 2020. נבדק ב-27 בספטמבר 2016. {{cite web}}:  (עזרה)
| --- | --- |
בקרת זהויות :  BnF: cb16457935j (data)  MusicBrainz work: 5ef41bde-8cdc-4647-a3ac-d46b477ef81f  VIAF: 305893356   WorldCat (עם VIAF): 305893356
קרחון אלג'י

| --- | --- |
אין תמונה חופשית
 מידע כללי
 מיקום:  אזור הברית האנטארקטית 
 קואורדינטות:  82°08′00″S 162°04′59″E﻿ / ﻿82.1333°S 162.083°E﻿ / -82.1333; 162.083
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון אלג'י(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון אלג'י
 
קרחון אלג'י (באנגלית: Algie Glacier) הוא קרחון ברכס נאש, בחוף שקלטון, בשטח חסות רוס, שבאנטארקטיקה.
אורכו של הקרחון 46 קילומטרים.
הקרחון זורם לכיוון דרום-מזרח ונשפך אל קרחון נמרוד, ממערב בסמוך לרכס נאש.
היסטוריה > מקור השם

שמו של הרכס ניתן לו על ידי ועדת ים רוס (Ross Sea Committee).
הרכס נקרא על שמו של רונלד אלג'י, שהיה שר המדע והמחקר התעשייתי בממשלת ניו זילנד, ותמך בהשתתפות ניו זילנד במשלחת הטראנס-אנטארקטית של חבר העמים הבריטי, אשר חקרה את אנטארקטיקה בין השנים 1956–1958.
ראול בלאנובה

ראול בלאנובה (באיטלקית: Raoul Bellanova; נולד ב-17 במאי 2000) הוא כדורגלן איטלקי המשחק בעמדת המגן ימני באטלנטה ובנבחרת איטליה.
קריירת מועדונים

ביולי 2019, בלאנובה הוצג באופן רשמי כשחקן ז'ירונדן דה בורדו. ב-10 באוגוסט 2019, הוא רשם את הופעת הבכורה שלו במדי הקבוצה הצרפתית במסגרת משחק ליגה מול אנז'ה. משחק הבכורה שלו היה גם משחקו האחרון לאחר שביצע מספר טעויות באותו המשחק, טעויות שהובילו לספיגת שלושה שערים ולבסוף לחילופו בדקה ה-63 על ידי מאמן הקבוצה דאז, פאולו סוזה.
ב-20 בינואר 2020, הוא הושאל לעונה וחצי לאטאלנטה עם סעיף רכישה. משחקו הראשון בסרייה א' היה ב-14 ביולי בניצחון 6–2 על ברשה.
ב-23 בספטמבר 2020, אטאלנטה השאילה אותו לפסקארה מהסרייה ב'.
ב-31 אוגוסט 2021, בלאנובה הושאל פעם נוספת, הפעם לקליארי עם סעיף רכישה. ב-31 במאי 2022, קליארי מימשה את אופציית הרכישה.
ב-6 ביולי 2022, קליארי השאילה את המגן הימני לעונה אחת באינטר מילאנו.
בלאנובה חתם במדי "השוורים" של טורינו ב-1 ביולי 2023.
ב-22 באוגוסט 2024 חזר לאטלנטה.
קריירה בינלאומית

ב-24 במרץ 2024, בלאנובה ערך את הופעתו הראשונה במדים הלאומיים של נבחרת איטליה במשחק ידידות מול נבחרת אקוודור. ב-6 ביוני, הוא נכלל בסגל הנבחרת האיטלקית של המאמן לוצ'אנו ספאלטי עבור יורו 2024.
תארים

הגביע האיטלקי (1): 2022/23
הסופר קאפ האיטלקי (1): 2022
הערות שוליים

↑  בורדו הנחיתה את מגנה הימני של מילאן, ראול בלאנובה
↑  בלאנובה הושאל לאטאלנטה
↑  השאלה נוספת עבור בלאנובה, הפעם לפסקארה מליגת המשנה (באיטלקית)
↑  ראול בלאנובה מצטרף לאינטר!
↑  בלאנובה לטורינו (באיטלקית)
| נבחרת איטליה – יורו 2024 |
| --- | --- | --- |
|  1 דונארומה •  2 די לורנצו •  3 דימרקו •  4 בונג'ורנו •  5 קלאפיורי •  6 גאטי •  7 פרטזי •  8 ז'ורז'יניו •  9 סקמאקה •  10 פלגריני •   11 רספאדורי •  12 ויקאריו • 13 דרמיאן •  14 קייזה • 15 בלאנובה • 16 כריסטנטה • 17 מנצ'יני • 18 בארלה • 19 רטגי • 20 זקאני • 21 פג'ולי • 22 אל שעראווי • 23 בסטוני • 24 קמביאזו • 25 פולורונשו • 26 מרט • מאמן: ספאלטי |  1 דונארומה •  2 די לורנצו •  3 דימרקו •  4 בונג'ורנו •  5 קלאפיורי •  6 גאטי •  7 פרטזי •  8 ז'ורז'יניו •  9 סקמאקה •  10 פלגריני •   11 רספאדורי •  12 ויקאריו • 13 דרמיאן •  14 קייזה • 15 בלאנובה • 16 כריסטנטה • 17 מנצ'יני • 18 בארלה • 19 רטגי • 20 זקאני • 21 פג'ולי • 22 אל שעראווי • 23 בסטוני • 24 קמביאזו • 25 פולורונשו • 26 מרט • מאמן: ספאלטי | איטליה |
רכיבה

רוכבות פולו
ילדים רוכבים לגן
רכיבה במובנה הרחב ביותר היא כל פעילות להנהגת בעלי חיים, לרוב תוך ישיבה על גבם. הרכיבה לרוב היא על סוסים, אך ישנן חיות אחרות שמנוצלות לרכיבה לדוגמת גמלים וחמורים. קיימים סוגים שונים של רכיבה: לצורכי עבודה, תחביב או ספורט.
רכיבה לצורכי עבודה קיימת כיום, למשל, בעבודת המשטרה, לשליטה על התקהלות על ידי פרש משטרה. לשליטה על עדרי בעלי חיים בחוות. בנוסף, ענף הטיפול באמצעות בעלי חיים משתמש לעיתים ברכיבה לצורכים טיפוליים ושיקומיים.
השימוש ברכיבה לצורכי ספורט כולל (אך אינו מוגבל) קפיצות ראווה, רכיבה אומנותית, מרוצי סוסים מרוץ כרכרות, מרוץ גמלים, רכיבת מסלול שלם ומסלול מכשולים, קפיצה מעל מכשולים, התעמלות על גבי סוס, פולו, ריינינג ורודיאו. חלק מענפי הספורט האלה מרוכזים בתצוגות סוסים. בנוסף, קיים שימוש בסוסים, או בחיות רכיבה אחרות, למטרות טיול וציד, בין היתר לציד שועלים. בפארקים רבים ברחבי העולם קיימים מסלולים מיוחדים למעוניינים לרכוב על גבי סוס בשעות הפנאי.
העדות הארכאולוגית הראשונה לרכיבה על סוסים היא ממצאי מרכבות בהן נעשה שימוש ב-2500 לפנה"ס. לאחר מכן, נמצאו גם עדויות לשימוש בסוסים לצורכי מלחמה. לאורך ההיסטוריה הסוס שימש גם למטרות לא-מלחמתיות בחקלאות, בתחבורה ובמסחר.
חלק מהפעילים לזכויות בעלי חיים מותחים ביקורת על הרכיבה על ענפיה השונים. נטען, כי סוסים, ככל בעלי החיים, מנוצלים על ידי האדם.
הרכיבה מתחלקת לשני מקצועות ראשיים: ווסטרן (Western) (רכיבה מערבית) ואינגליש (English). מקצועות האינגליש מתחלקים לקפיצות ודרסאז'. מקצועות הווסטרן מתחלקים למקצועות ריינינג, פלז'ר, קאטינג, רופינג ועוד.
ענף ספורט זה נחשב לאולימפי, ונוסף לאולימפיאדה השנייה בעידן המודרני, שהתקיימה בשנת 1900.
כיום, בישראל הענף המרכזי בתחום התיירות הוא טיולי סוסים, רוב חוות הסוסים מציעות בנוסף לשיעורי רכיבה ברמות השונות ורכיבה טיפולית גם טיולים ארוכים יותר מחוץ לתחומי החווה. בדרך כלל אין צורך בניסיון קודם והמסלולים מתאימים לציבור הרחב ולמגוון גילאים. ברכיבה על סוסים יש תנועות בסיסיות, למשל ב "טרוט" . בשעת הליכת טרוט צריך הרוכב להתרומם לסירוגין מעל האוכף בהתאמה לתנועות הסוס. במגע עקבים בצדי הסוס אפשר לזרז אותו להליכה מהירה יותר ואפילו להביאו לריצת טרוט . בזמן שנמצאים בטרוט, (טרוט איטי יכול להיקרא גם ג'וג) אם מדרבנים בפנייה עם רגל אחת קדימה ואחת מאחור, הסוס יעבור לריצת קאנטר שהיא למעשה דהירה, והיא גם הריצה שבה משתמשים בקפיצות. בקאנטר רגליו הקדמיות והאחוריות של הסוס ניתקות לסירוגין מן הקרקע, והרוכב צריך להתאים את תנועותיו לקצב הדהירה. מקאנטר מהיר אפשר לדרבן את הסוס לגאלופ, שהוא הדהירה המהירה ביותר, במהלכה ניתקות כל ארבע רגלי הסוס מן הקרקע והוא מרחף לרגע באוויר. גאלופ מחייב ניסיון ברכיבה ושליטה מעולה בסוס.
רכיבי מדף

בתחומי החומרה והתוכנה, רכיבי מדף (באנגלית: Commercial off-the-shelf, נקרא גם בקיצור COTS) הם מוצרים או טכנולוגיה מוכנים לשימוש וזמינים לציבור הרחב.
המוטיבציה לשימוש ברכיבי מדף היא צמצום עלויות ומשך הפיתוח דרך האפשרות לקנות את המוצר ישירות ולא לפתח מוצר חדש לכל צורך שהוא. השימוש ברכיבי מדף החל להתפתח בשנות התשעים. חברות רבות מייצרות מוצרים הבנויים על קוד פתוח ועובדים על מוצרים שהם רכיבי מדף כדי לתת את הבסיס לקוד פתוח.
ערך זה הוא קצרמרבנושא תוכנה. אתם מוזמנים לתרום לוויקיפדיה ו.
קידום מקצועי

טקס קידום מקצועי של העלאה בדרגה בצה"ל - הענקת דרגת אלוף ליעקב ברק עם קידומו לראש אגף הטכנולוגיה והלוגיסטיקה.
קידום מקצועי הוא התפתחות בקריירה של עובד, הבאה לידי ביטוי בהתקדמות בדירוגו ובמעמדו בארגון בו הוא מועסק, ושיפור תנאי העסקתו מבחינה מקצועית ואישית. לרוב מתבטא קידום מקצועי של עובד בקבלת משימות בהיקפים גדולים יותר עם אחריות גדולה יותר, עלייה בסולם היררכי ועלייה בשכר.
מנקודת מבטו של הארגון, קידום מקצועי הוא דרך לבחון מודלים לקידום קריירה, ומנקודת מבטו של העובד קידום הוא דרך לבחון שלבים של התפתחות מקצועית.
תמורות בתהליכי קידום עובדים

בשני העשורים האחרונים השתנה תפקידו של הארגון בניהול קידום העובדים. אם בעבר תפקיד הארגון היה קידום מעמדה "שולטת" בה לארגון הייתה שליטה כמעט מלאה על הקריירה של העובד, כיום הגישה היא שהארגון "תומך" בהחלטות העובד אשר לוקח אחריות אישית על קידומו העתידי.
במקביל עבר הקידום שינוי מקידום היררכי בארגון בעקבות וותק ושלבים מקצועיים תוך פיתוח הקריירה בארגון, לשינויים ומעברים תכופים בין ארגונים, דבר המאלץ את העובד ואת הארגון להסתגל לשינויים אלו, ומגביל את הארגון בתכנון לטווח ארוך.
מודלים לקידום מקצועי בארגונים

מודל הפירמידה – יצירת דירוג של עמדות/תפקידים בתחום מקצועי מסוים ומתן תגמול מתאים לדרג הניהולי. מיועד בעיקר עבור אנשים המעוניינים בקריירה ניהולית, ונותן פוקוס על עובדים אשר התחילו את דרכם בתחתית הפירמידה והגיעו לקצה העליון שלה. במודל זה עם הקידום עובר הפוקוס מיכולתו המקצועית של העובד ליכולתו לתקשר עם אנשים ולבסס יחסים בינאישיים.
מודל מסלול קידום כפול – מודל אלטרנטיבי למודל הפירמידה, המאפשר קידום בתחום הניהול (אחריות גדולה יותר לביצוע משימות הארגון ופיקוח על עבודה של מספר גדול יותר של עובדים.), או בתחום הטכני-טכנולוגי (התקדמות והשתכללות ביכולת המקצועית ובידע המקצועי של העובדים). מודל זה דוגל במתן תגמול גם עבור תחרות טכנית-טכנולוגית ואפשור פיתוח וצמיחה טכנית-טכנולוגית. הצלחת המודל תלויה במתן אפשרות קידום לתפקידים בכירים כולל מנכ"ל, גם עבור מסלול הקידום המקצועי.
מודל שלבי הקריירה- אנשי מקצוע שנשארים פרודוקטיביים עוברים תהליך של ארבעה שלבים:
חניך – העובד מציג עבודה לפרטי פרטים, מבצע הנחיות ממונים, עוזר ולומד מאחרים.
עמית (קולגה) – מתמחה מקצועית בתחום אחד או יותר, ומקבל ביטחון עצמי במקביל לחיזוק ופיתוח קשרים אישיים.
יועץ – העובד מתחיל לקחת יוזמה ולהנחות עובדים אחרים, ממשיך לפתח קשרים אישיים, תוך כדי עזרה לאחרים – הצגה של "לעשות את הדברים נכון" ובכך לחזק את הביטחון בו מצד אחרים. הדגש בשלב זה הוא היציאה מגבולות העיסוק הטכני-טכנולוגי.
ספונסר – הפרט הופך ליוזם פעולות, נהלים, חוקים ובמקביל משמר או מפתח קשרים אישיים בתוך ומחוץ לחברה.
ניתוח גורמי קידום > נקודת מבטו של הארגון

כצעד מקדים לקביעת אופי ותהליכי קידום מקצועי, על הארגון לבחון את התרבות של הארגון ושל העובד. רק לאחר זיהוי הפרמטרים הנדרשים וגיבוש "תמונת מצב" ניתן יהיה לקבוע ולבנות תהליך קידום נכון, הגון והגיוני.
ניהול נכון של תהליך הקידום מונע עזיבת עובדים ומעלה את אחוז הגיוס של עובדים חדשים, מאידך, זיהוי לא נכון של הגורמים, גורם ל"עצבנות" במערכת ואחוז נטישה גבוה, חוסר מחויבות מצד העובדים וקושי בגיוס עובדים.
ניתוח גורמי קידום > נקודת מבטו של העובד

ג'ונסון ורואן, 1982, הראו כי לפעמים מנקודת מבטו של העובד, על מנת להתקדם, עליו לעזוב את החברה.
במחקר נוסף שנעשה על ידי פאטון, נמצא כי ההצעות הקורצות שהעובד מקבל ממגייסי כ"א, לא משאירות לו ברירה אלא לעבור.
גיוס עובדים זו אחת מהסכנות עבור חברה, במיוחד בשוק תחרותי, ולכן קיימת חשיבות לבניית תוכניות קידום.
ישנם שני גורמים מרכזיים המשפיעים ישירות על תהליך הקידום המקצועי:
התרבות הארגונית.
הקשר עם המנהלים וההנהלה.
אחריות לפיתוח וקידום קריירה על פי רובינס > מצד העובד

העובד כיום מנהל את קידומו כעסק קטן, ומתייחס לעצמו כאל "סוכן חופשי", כאשר הצלחת הקריירה והקידום תלויים ביכולתו להיות גמיש, בעל כישורים מקצועיים גבוהים ועדכניים.
המודל הבא מציג מודל ניהול קריירה וקידום אישי המתבסס על ניהול מספר גורמים אישיים:
"דע את עצמך" – דע את נקודות החוזק והחולשה שלך ונצל זאת מול המעביד.
נהל את המוניטין שלך – בלי להקצין, ואפשר לאחרים לדעת על הישגיך.
"בניה ושימור קשרים אישיים" – הצטרף לארגונים מקצועיים, ועידות וכנסים מקצועיים, רשתות חברתיות מתאימות על מנת לשמר ולפתח קשרים עתידיים.
"עדכון ועדכניות" – עדכון הידע בצורה שוטפת, והתעדכנות בהתפתחויות הסביבה המקצועית-טכנולוגית.
"טיפוח התמחויות ופיתוח יכולות כלליות" – התמחה בתחום עיסוקך, אך תפתח יכולות ברמה סבירה גם בתחומים אחרים שיהוו עבורך במידת הצורך, נקודת חוזק מול מתמודדים אחרים.
"תיעוד ההישגים האישיים" – לצורך הצגתם מול המעסיק העתידים במידת הצורך.
"שמירה על אופציות פתוחות" – לעולם לא להרוס קשרים, ולא לומר "לא" בצורה אימפולסיבית.
אחריות לפיתוח וקידום קריירה על פי רובינס > מצד הארגון

הזדהות עם מטרות הארגון – מאפשר לעובד להתאים את עצמו מול מטרות הארגון.
אפשרויות צמיחה והתפתחות – מתן אפשרויות לעובד להתפתחות אישית מבחינה מקצועית, אתגר, עניין.
תמיכה כספית – לאפשר לעובד לקבל החזר כספי עבור הוצאות לימודים.
זמן לימוד – לאפשר לעובד ללמוד ולהתפתח לצורכי הכשרה, בתנאים הוגנים, ולפתח מיומנויות חדשות או לשפר מיומנויות קיימות.
שלבי קריירה וקידום עבור פרטים

הפרט עובר מספר שלבים במהלך חייו המשפיעים על תפיסתו והרגשתו לגבי עצמו ולגבי העבודה.
שלב ה"חקירה" – (גיל הנעורים עד אמצע שנות העשרים) – הפרט חוקר תחומי לימוד, עבודה, ואלטרנטיבות שונות.
שלב ה"ההתנסות" – (אמצע שנות העשרים עד תחילת שנות השלושים) – התנסות במגוון תחומים ו/או מעבר בין עבודות, תפקידים בניסיון לבצע התאמה בין הידע, היכולות והרצונות לבין העבודה.
שלב "הקמה וקידום" – (שנות השלושים עד אמצע שנו הארבעים) – שלב בניית היכולת האישית והמקצועית, השפעה, והכרה בתחום העיסוק.
שלב "צומת הביניים" – שלב בו הפרט מגלה כי העתיד מוגבל ולא בטוח שהוא יכול להשיג את כל רצונותיו. כתוצאה מכך הפרט בוחר בדרך כלל באחת משלושת הדרכים הבאות: הראשונה, כניסה לדיכאון ("משבר שנות הארבעים"), השנייה, שמירה על שיגרה עד פרישה לגמלאות, והשלישית, בחינת מהלך החיים, שינוי צורת חשיבה והסתגלות לשינוי בחשיבה הבאה לביטוי גם בבחירת המשך הקריירה.
העיקרון הפיטרי

תאוריה אירונית שנוסחה על ידי ד"ר ל. ג'. פיטר מקנדה (1969).
"בהיררכיה ארגונית כל עובד שואף לרמת אי־הכושר/ אי-יכולת הגבוהה ביותר שלו.
ישנן 2 שיטות באמצעותן העובד יכול להשפיע על קצב הקידום המקצועי:
משיכה – קידום בעזרת קשרים אישיים, כגון קשר דם, נישואין, מכרים עם אנשים בעלי מעמד היררכי גבוה יותר.
דחיפה – קידום באמצעות הישגים אישיים- תחום עניין יוצא דופן בתחום אקדמי, התמחות מקצועית או יכולות אישיות גבוהות
בארגונים קטנים, לשיטת הדחיפה יש אפקט שולי בהאצת קידום. בארגונים גדולים האפקט הוא מזערי. אי לכך נראה כי, שיטת המשיכה אפקטיבית יותר.
דוגמאות להתפתחות בקריירה בתחומים שונים

צבא – הקידום נמדד במספר פרמטרים כאשר העיקרי שבהם הוא ותק (פז"ם), השכלה מקצועית (שלב מקצועי, תואר אקדמי, קורסים מקצועיים, הסמכות), כאשר מסלול הקידום שונה במקצת בין תפקידי המטה לתפקידי השטח. הקידום מלווה בקידום בדרגה, תפקיד, משכורת, תנאי שירות והרחבת סמכויות מקצועיות ופיקודיות.
תעשייה מסורתית – מתבססת על קידום בעקבות ותק וניסיון מקצועי. הקידום מתבטא בתפקיד, השלב המקצועי, השכר, שעות העבודה ותנאי העבודה.
היי-טק – הקידום נמדד לרוב בפרמטרים של מקצועיות, אך לתפקידים ניהוליים זקוקים המועמדים ליכולת תקשורת בין אישית גבוהה. כיום נפוצים מרכזי הערכה אשר תפקידם לבחון יכולות אלו לצורך התאמת המועמד למשרה הרצויה.
גורמים המשפיעים על תוכניות הקידום המקצועי בעבודה > גורמי חוץ

אינפלציה בביקוש לעבודה
מצב כלכלי של החברה/מדינה/ענף
סוג השוק: תחרותי/בודד
גורמים המשפיעים על תוכניות הקידום המקצועי בעבודה > גורמי פנים

יכולת הערכת עובדים
תרבות ארגונית
פוליטיקה פנים ארגונית – ככל שהאמון בתוך החברה נמוך יותר כך השפעתה של הפוליטיקה לגיטימית יותר ומשפיעה יותר
קשר עם מנהל ישיר ועם ההנהלה
שינוי מיקום – Relocation
קרבה משפחתית
מקצועיות
גיל
מצב משפחתי
הגורמים המשפיעים על הקידום > מהיבט הארגון

פוליטיקה ארגונית
הערכה וביצועים
וותק
כישורים
יחסי אנוש
אופק שירות
הגורמים המשפיעים על הקידום > מהיבט העובד

שכר
הגשמה עצמית
אגו
גורמים אישיים ( משפחה, מחלה, ש"ע לא שגרתיות)
יחסי אנוש
מחויבות ארגונית
אופק שירות
גורמי התמודדות מצד העובד המשפיעים על הקידום

אמינות, יושר
מקצועיות – המתמקצעות רבה ככל שניתן בתחום תוך שמירה על עדכון הידע שנצבר
יכולת להדגיש יכולות אישיות גבוהות
זיהוי מצבים המשמשים "מקפצות" קידום
תקשורת בין אישית
שביעות רצון מהתפקיד, חברה
סוגי קידום אפשריים

קידום בתפקיד
קידום בשכר
שיפור בתנאי העבודה: רכב, שעות עבודה, משרד
העתקת מקום העבודה (Relocation)
קבלת פרויקטים אטרקטיביים
מתן אפשרות להגשמה עצמית
בעיות ודילמות בקידום מקצועי

בעיה ביכולת להעריך את העובדים
מבנה ארגוני סגור, פרטי, או משפחתי
מצב רפואי
שינוי מיקום – Relocation
מצב משפחתי של העובד
הערות שוליים

1 2 3 4 5 6 7 8 9 10 11 12 13  Connolly Pail M. "Promotional Practices and Policies."
1 2 3  Rollinson D. "Organisational Behaviour and Analysis", 4 edition,pp 142-3
↑  Thomas J. Allen, Ralph Katz "Dual Ladder: motivation solution or managerial delusion."
↑  Dalton, G., Thompson, P., Price, R., “The four stages of professional careers: a new look at
performance by professionals,” Organizational Dynamics, Summer 1977
1 2 3  Robbins S. and Judge T. "Organizational Behavior”, pp 496-500. 510-511
1 2 3 4 5  Jeffrey H. Greenhaus,Gerard A. Callanan,Veronica M. Godshalk., “Career management”,4 edition, pp 12,15-16,34-37,54
↑  Mullins, Laurie J."Management and Organisational Behaviour", 8 edition, pp17-8.
| --- | --- |
בקרת זהויות :  NLI: 987007542178405171  GND: 4129072-0  LCCN: sh99005088
רוברט כריסטגאו

| --- | --- |

 לידה:  18 באפריל 1942 (בן 82) גריניץ' וילג', ארצות הברית 
 מדינה:  ארצות הברית ארצות הברית
 השכלה:  דארטמות' קולג'  תיכון פלאשינג 
 מעסיק:  וילג' ווייס, ניוזדיי, וילג' ווייס, אוניברסיטת ניו יורק 
 פרסים והוקרה:  מלגת גוגנהיים 
 קישורים חיצוניים
 טוויטר:  rxgau
 אתר רשמי
 
רוברט תומאס כריסטגאו (באנגלית: Robert Thomas Christgau; נולד ב-18 באפריל 1942) הוא עיתונאי וסופר אמריקאי. כריסטגאו נמנה בין מבקרי המוזיקה המוכרים, הנערצים והמשפיעים ביותר.
ביוגרפיה

כריסטגאו החל את הקריירה שלו בסוף שנות השישים כאחד מראשוני העיתונאים שהתמקצעו בביקורת מוזיקת רוק, ובהמשך היה לאחד ממבשרי מוזיקת הפופ, הריוט גירל ועוד. כריסטגאו בילה 37 שנים כמבקר המוזיקה הראשי והעורך הבכיר של מגזין הווילג' ווייס, ובמהלכן יצר ופיקח על רשימת הביקורות "Pazz & Jop" שפורסמה בעיתון. בנוסף, הוא פרסם ביקורות מוזיקה במגזינים רבים, בהם אסקווייר, פלייבוי, רולינג סטון, בילבורד, NPR, ו-MSN, ועבד כפרופסור אורח לאומנויות באוניברסיטת ניו יורק. הכתב המוערך מרשת CNN, ג'יימי אלן, כינה את כריסטגאו "א.פ. האטון (אנ') של עולם המוזיקה - כשהוא מדבר, אנשים מקשיבים".
במהלך כל קריירת הביקורות שלו שמר כריסטגאו על סגנון כתיבה פרוזאי ייחודי שאין שני לו, בעל שנינות חריפה, בדיחות רעננות, סטויות פוליטיות ואנקדוטות הנעות החל ממושגי יסוד ועד ידע אזוטרי. בין השנים 1969 ל-2006, ביקורות שפרסם בווילג' ווייס נאגדו לשלושה ספרים: "Christgau's Record Guide: Rock Albums of the Seventies", "Christgau's Record Guide: The '80s", ו-"Christgau's Consumer Guide: Albums of the '90s". חלק ממאמריו אוגדו גם כן לאוגדנים עבי כרס ואתר שנפתח על שמו בשנת 2001 מפרסם באופן קבוע ביקורות שכתב בעבר.
בשנת 2006, פוטר כריסטגאו ממערכת וילג' ווייס לאחר שזאת נרכשה על ידי חברת ניו טיימס מדיה. הוא המשיך לכתוב ביקורות בפורמט "מדריך לצרכן" עבור מגזינים שונים, בהם MSN music, Cuepoint ו-Vice, שם הן פורסמו בטור "עד מומחה" שלו עד יולי 2019. בספטמבר אותה שנה, השיק כריסטגאו ניוזלטר עם מנוי בתשלום בשם And It Don't Stop, שפורסם בפלטפורמת הניוזלטר של דוא"ל Substack ומספק טור חודשי בשם "המדריך לצרכן", לצד מאמרים אחרים פרי עטו.
הערות שוליים

1 2  Christgau, Robert, Grove Music Online (באנגלית)
↑  Continuum Encyclopedia of Popular Music of the World: Performance and production. Volume II, A&C Black, 2003-01-30, עמ' 306, ISBN 978-0-8264-6321-0. (באנגלית)
1 2  Robert Christgau, HarperCollins (באנגלית)
↑  CNN.com - Books - Music critic Christgau delivers new guide to consumers - November 9, 2000, www.cnn.com
↑  Christgau's Consumer Guide To Albums Of The '90s, No Depression, ‏2000-11-01 (באנגלית אמריקאית)
↑  Steve Pick, The Pleasure Principle, Riverfront Times (באנגלית)
↑  Robert Christgau: Christgau's Consumer Guide: Albums Of The '90s, The A.V. Club (באנגלית אמריקאית)
↑  Welcome to Expert Witness, a New Weekly Column by the Dean of American Rock Critics, www.vice.com (באנגלית)
↑  Robert Christgau: Xgau Sez, www.robertchristgau.com
↑  Tom Hull: 2779-Music-Week.html, www.tomhull.com
| --- | --- |
בקרת זהויות :  NLI: 987007447695005171  BIBSYS: 8037858  BNE: XX1392655  CiNii: DA0743444X  GND: 172510503  ISNI: 0000 0000 8399 8419  LCCN: n81018914  LNB: 000279473  MusicBrainz: a6be2bb1-e1f6-41e9-bdcc-a181d0b85a40  NKC: jn20020716187  NLA: 35028203  NSK: 000457355  NTA: 106451405  RERO: 02-A003105203  SNAC: w6tb1tts  SUDOC: 194689166  Trove: 801584  VIAF: 91295400   WorldCat (עם VIAF): 91295400
שיטוריו

| --- | --- |

 
 ארץ מקור:  יפן יפן
 תאריך ייסוד:  1931
 מייסד:  קנווא מאבוני
 סגנון:  זז בין נוקשות לרכות עם מעבר המשלב איטיות ומהירות בין התנועות
 ספורט אולימפי:  כן
שיטוריו (Shito-Ryu 糸東流) היא שיטת קראטה אשר פותחה על ידי קנווא מאבוני (Kenwa Mabuni 摩文仁賢和).
קאטות

בשיטוריו יש מעל 60 קאטות (יותר מכל השיטות הקראטה האחרות). המרכזיות והמוכרות הן:
"קאטה קיון שודאן" - קאטת הקיון (קאטת בסיס) הראשונה, המתבססת על חסימות ואגרופים.
"קאטה קיון נידאן" - קאטת הקיון השנייה, המשלבת חסימות בסיסיות, אגרופים ובעיטות.
"גוהוקה" - קאטת קיון המורכבת מחמש חסימות ואגרוף בכל קטע. ("גו": 5)
"גוהוקה ני" - קאטת קיון המבוססת על "גוהוקה" אך מוסיפה פעמיים כל תנועה וחמש תנועות סופיות בעמידת "שיקו-דאטצ'י"
"שי הו נו הו" - קאטת קיון הבנויה על 4 צדדים ומשלבת חסימות, בעיטות ואגרופים.
”טה נו קאטה״ - קאטת קיון.
"צ'ינו קאטה" - קאטת הקיון האחרונה.
"פינאן שודאן" - הקאטה הראשונה בקאטות ה"פינאן" (פינאן = שלווה).
"פינאן נידאן" - הקאטה השנייה בסדרת הפינאן.
"פינאן סנדאן" - הקאטה השלישית בסדרת הפינאן.
"פינאן יונדאן" - הקאטה הרביעית בסדרת הפינאן.
"פינאן גודאן" - הקאטה החמישית והאחרונה בסדרת קאטות הפינאן.
"בסאי דאי" - פירוש- "חדירה למבצר". מהקאטות המתקדמת יותר.
”בסאי שו״ - ווריאציה נוספת לבסאי דאי.
"סנשין" - קאטה המצויה גם בשיטת הקראטה "גו ג'ו ריו" ומבוססת על נשימה, חוזק וריכוז.
"רוהאי" - קאטה מתקדמת, המצויה גם בשיטת הקראטה "שורין ריו (אנ')".
”רוהאי נידן״ קאטה מתקדמת, המבוססת על ״רוהאי״.
"תומרי-בסאי" - היא "בסאי דאי" של מחוז תומרי (יפן).
״טנשו״ - קאטה מתקדמת, המתמקדת בנשימה.
״ניי פייפו״ - קאטה מתקדמת
״קורורנפה״ - קאטה מתקדמת
"גו-ג'ו-שיהו" - (גוג'ושיהו - 54 צעדים). קאטה ארוכה ומאתגרת.
״קוסו קון דאי״ - קאטה מאתגרת ומתקדמת
"אנאן" - קאטה מתקדמת, המתאימה לדרגות גבוהות.
"אונסו" - קאטה שבשבילה דרוש דיוק רב ומצויה גם בשיטת "שוטוקאן".
"צ'טניארה קושנקו" - קאטה מאתגרת ומתקדמת, המשלבת מהירות, חוזק ונשימה.
"סופרימפיי" - קאטה גבוהה, המצויה גם ב"גוג'ו ריו".
הערות שוליים

↑  日本空手道糸洲会, www.karatedo.co.jp
↑  Chojiro Tani, www.shuriway.com